Klukkan 9 í morgun var ný og endurbyggð Oddsstaðarétt í Lundarreykjadal formlega tekin í notkun . Unnið hefur verið að endursmíði réttarinnar í tveimur áföngum og er verkinu nú lokið . Það voru Páll S Brynjarsson sveitarstjóri og Ragnar Olgeirsson fyrrum bóndi á Oddsstöðum sem vígðu réttina í morgun með borðaklippingu . Skömmu eftir að réttarhald hófst varð óhapp við réttina . Þegar verið var að reka fé áleiðis í almenninginn kom styggð á fjárhópinn og hlupu kindur á fólk sem stóð fyrir með þeim afleiðingum að kona á fimmtugsaldri varð undir fjárhópnum . Nærstæddir komu konunni þó fljótlega til hjálpar en kalla þurfti til sjúkrabíl sem flutti hana undir læknishendur . Hún er ekki talin alvarlega slösuð , en kenndi eymsla eftir troðninginn . Nánar verður sagt frá vígslu nýrrar Oddsstaðaréttar síðar í dag .